ઉપમાર્ગ પરથી મુખ્યમાર્ગ પર આવું છું. શાળા હવે સાવ નજીકમાં છે. શાળામાં પ્રવેશું છું કે તરત જ લીલાંછમ વૃક્ષો અને ફૂલો નજરે પડે છે. વૃક્ષો તો ઉપમાર્ગ પર પણ છે; પરંતુ, મન ડહોળાયેલું હોય તો ‘ઇશાવાસ્યમ્ ઇદમ્ સર્વમ્ના સૌંદર્યનો સ્પર્શ થતો નથી. ભયમુક્ત મનથી વૃક્ષો ને ફૂલોમાં તન્મય થઈ જાઉં છું. ફૂલ જેવાં કોમળ બાળકોને હસતાં-રમતાં, નાચતાં-કૂદતાં જોઉં છું કે મારી પ્રસન્નતાનો પાર રહેતો નથી.